text: [{"text_idx": "#000001", "text": "Pag-atake sa AFP: 25 biktima sa 2 ka semana"}, {"text_idx": "#000002", "text": "Napulo ang gipatay, 13 ang iligal nga giaresto ug duha ang gidagit sulod lamang sa duha ka semana nga pagpangatake sa Armed Forces of the Philippines (AFP). Mag-uuma ang siyam sa gipatay ug usa ang samarong Pulang manggugubat."}, {"text_idx": "#000009", "text": "Pag-aresto. Giatake sa gitapo nga pwersa sa mga pulis ang balay ni Adolfo Salas Sr sa Purok 5, Barangay Tubod, Candijay, Bohol niadtong Mayo 25. Giutingkay ang iyang balay gamit ang usa ka search warrant ug gipagawas nga nakuhaan og pistolang kalibre .45 ug usa ka kalibre .38, daghang bala ug usa ka granada. Kabahin si Salas sa nagtukod sa pangprubinsyang balangay sa Kilusang Magbubukid ng Pilipinas nga Hugpong sa mga Mag-uumang Bol-anon (HUMABOL-KMP)."}, {"text_idx": "#000011", "text": "Detensyon. Napulo ka residente, lakip ang mga bata ug tigulang ang iligal nga gidetine niadtong Mayo 17 sa Sityo Undol, Barangay Talalak, Santa Catalina, Negros Oriental. Gibawalan sila nga mogawas, magtrabaho sa ilang umahan ug mag-atiman sa ilang mga hayop. Ayha niini, nagpaulan og bala ang mga sundalo sa lugar. Gipunting sa mga sundalo ang ilang kasuko sa mga sibilyan human ang pagkamatay sa duha ka sundalo niadtong Mayo 16 sa usa ka mis-engkwentro tali nila ug sa mga pulis sa maong barangay."}, {"text_idx": "#000013", "text": "Si Cierva kanhing lider-estudyante sa University of the Philippines-Manila ug kanhing upisyal sa mga konseho sa mga estudyante sa tibuok UP system. Si Casan\u0303o kanhing estudyante sa Polytechnic University of the Philippines."}]